pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทย รับไฟหลวงพระราชทานไปในพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระเมรุมาศจำลอง และซุ้มถวายดอกไม้จันทน์ ทั่วประเทศ
วันพฤหัสบดีที่ 19 ตุลาคม 2560
กระทรวงมหาดไทย รับไฟหลวงพระราชทานไปในพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระเมรุมาศจําลอง และซุ้มถวายดอกไม้จันทน์ ทั่วประเทศ
กระทรวงมหาดไทย รับไฟหลวงพระราชทานไปในพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระเมรุมาศจําลอง และซุ้มถวายดอกไม้จันทน์ ทั่วประเทศ
วันนี้ (18 ต.ค.60) เวลา 21:00 น. ณ ตึกสันติไมตรี (หลังนอก) ทําเนียบรัฐบาลพลเอก ประยุทธ์ จันทร์โอชา นายกรัฐมนตรีเป็นประธานในพิธีรับไฟหลวงพระราชทานและหีบเพลิงพระราชทานไปในพิธีถวายพระเพลิงพระบรมศพ ณ พระเมรุมาศจําลอง 85 แห่ง และต่างประเทศ
ตามที่กระทรวงมหาดไทยได้รับมอบหมายจากคณะกรรมการฝ่ายพิธีการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ให้เป็นหน่วยงานหลักในการจัดพิธีถวายดอกไม้จันทน์ของประชาชนในส่วนภูมิภาค
ในการนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทยนําคณะผู้บริหารระดับสูงของกระทรวงมหาดไทย ผู้ว่าราชการกรุงเทพมหานคร และผู้ว่าราชการจังหวัดทั้ง 76 จังหวัดทั่วประเทศ เข้าร่วมพิธีรับไฟหลวงพระราชทานไปในพิธีถวายพระเพลิงพระบรมศพ ณ พระเมรุมาศจําลองในพื้นที่กรุงเทพมหานครและปริมณฑล จํานวน 9 แห่ง และในส่วนภูมิภาคทุกจังหวัด จํานวน 76 แห่ง รวมทั้งสิ้น 85 แห่ง โดย ผู้ว่าราชการกรุงเทพมหานคร และผู้ว่าราชการจังหวัดทั้ง 76 จังหวัด ได้เข้ารับพระราชทานไฟหลวงพระราชทานเบื้องหน้าพระฉายาลักษณ์สมเด็จพระเจ้าอยู่หัว เพื่ออัญเชิญไปในพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 26 ตุลาคม 2560 ณ พระเมรุมาศจําลอง และซุ้มถวายดอกไม้จันทน์ทั่วประเทศต่อไป.
ครั้งที่ 151/2560
รัฐบาลไทย-ข่าวทำเนียบรัฐบาล-ทส. ร่วมพิธีทำบุญตักบาตรบำเพ็ญกุศลและกิจกรรมน้อมรำลึกเนื่องในวันปิยมหาราช
วันพุธที่ 24 ตุลาคม 2561
ทส. ร่วมพิธีทําบุญตักบาตรบําเพ็ญกุศลและกิจกรรมน้อมรําลึกเนื่องในวันปิยมหาราช
ทส. ร่วมพิธีทําบุญตักบาตรบําเพ็ญกุศลและกิจกรรมน้อมรําลึกเนื่องในวันปิยมหาราช
วันนี้ (23 ตุลาคม 2561) กระทรวงทรัพยากรธรรมชาติและสิ่งแวดล้อม เข้าร่วมพิธีทําบุญตักบาตร บําเพ็ญกุศลเพื่อน้อมรําลึกในพระมหากรุณาธิคุณอันหาที่สุดมิได้และพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวรัชกาลที่ 5 เนื่องในวันคล้ายวันสวรรคตของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ณ บริเวณพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว (พระบรมรูปทรงม้า)
โดยมี พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมพร้อมด้วยนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ผู้บริหาร และข้าราชการ กระทรวงทรัพยากรธรรมชาติและสิ่งแวดล้อมเข้าร่วมพิธีดังกล่าว
รัฐบาลไทย-ข่าวทำเนียบรัฐบาล-นายกรัฐมนตรีชื่นชมความสัมพันธ์ระหว่างไทยและสาธารณรัฐโมซัมบิก
วันจันทร์ที่ 15 มกราคม 2561
นายกรัฐมนตรีชื่นชมความสัมพันธ์ระหว่างไทยและสาธารณรัฐโมซัมบิก
นายกรัฐมนตรีชื่นชมความสัมพันธ์ระหว่างไทยและสาธารณรัฐโมซัมบิก
วันนี้ (15 มกราคม 2561) เวลา 13.30 น. นางมาเรีย กุสตาวา (Mrs. Maria Gustava) เอกอัครราชทูตสาธารณรัฐโมซัมบิกประจําประเทศไทย ถิ่นพํานัก ณ กรุงจาการ์ตา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสอําลาตําแหน่ง ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวขอบคุณที่เอกอัครราชทูตสาธารณรัฐโมซัมบิกที่ได้ปฏิบัติหน้าที่ส่งเสริมความสัมพันธ์ของทั้งสองประเทศให้มีความก้าวหน้าอย่างมาก พร้อมทั้งแสดงความยินดีที่จะเดินทางไปดํารงตําแหน่งเอกอัครราชทูตสาธารณรัฐโมซัมบิกประจําสาธารณรัฐประชาชนจีนต่อไป โดยเอกอัครราชทูตสาธารณรัฐโมซัมบิกกล่าวขอบคุณรัฐบาลที่รักษามิตรภาพอันใกล้ชิดกับโมซัมบิก ผ่านการส่งเสริมความร่วมมือในด้านต่าง ๆ ที่มีความคืบหน้าอย่างเป็นรูปธรรม
ทั้งสองฝ่ายยังได้แสดงความยินดีที่ทั้งสองประเทศมีความร่วมมือด้านการค้าการลงทุนเพิ่มมากขึ้น โดยเฉพาะการลงทุนในด้านพลังงาน การท่องเที่ยว การพัฒนาโครงสร้างพื้นฐาน การเกษตร และการประมง ที่มีส่วนช่วยพัฒนาเศรษฐกิจและการจ้างงานในโมซัมบิก โดยไทยขอให้ฝ่ายโมซัมบิกอํานวยความสะดวกและสนับสนุนการลงทุนของภาคเอกชนไทยในโมซัมบิกอย่างต่อเนื่องต่อไป พร้อมกันนี้ เอกอัครราชทูตสาธารณรัฐโมซัมบิกยังกล่าวแสดงความประทับใจอย่างยิ่ง ที่รัฐบาลไทยได้ดําเนินโครงการพัฒนาชุมชนต้นแบบภายใต้หลักปรัชญาเศรษฐกิจพอเพียงในโมซัมบิก ที่มีส่วนช่วยให้สามารถบรรลุเป้าหมายการพัฒนาที่ยั่งยืนได้ โดยฝ่ายไทยยินดีที่จะแลกเปลี่ยนประสบการณ์ในสาขาที่ไทยมีความเชี่ยวชาญ อาทิ ด้านสาธารณสุข การเกษตร ด้านประมงและการท่องเที่ยว นอกจากนี้ ทั้งสองฝ่ายยังเห็นพ้องที่จะแลกเปลี่ยนการเยือนระหว่างกันในทุกระดับ พร้อมทั้งผลักดันความร่วมมือภายใต้กลไกความร่วมมือระดับทวิภาคีที่มีอยู่และกลไกที่จะมีขึ้นในอนาคต เพื่อสานต่อความสัมพันธ์และส่งเสริมผลประโยชน์ของทั้งสองฝ่ายให้เป็นรูปธรรมมากยิ่งขึ้น
ในช่วงท้าย เอกอัครราชทูตสาธารณรัฐโมซัมบิกยังแสดงความซาบซึ้งประเทศไทย ที่ให้ความช่วยเหลือด้านอาหาร คือ ข้าว เมื่อครั้งที่โมซัมบิกประสบภัยธรรมชาติ สะท้อนให้เห็นถึงมิตรภาพและความจริงใจของมิตรประเทศ ที่แม้จะอยู่ห่างไกลแต่ก็พร้อมจะให้ความช่วยเหลือและดูแลซึ่งกันและกัน
รัฐบาลไทย-ข่าวทำเนียบรัฐบาล-นายกรัฐมนตรีกำชับทุกหน่วยงานหนุนพัฒนาเขตเศรษฐกิจ 3 ฝ่าย อินโดนีเซีย มาเลเซีย ไทย (IMT-GT) เร่งดำเนินการเชื่อมโยงด่านศุลกากร พร้อมร่วมมือด้านเกษตร ท่องเที่ยว และผลิตภัณฑ์ฮาลาล
วันพุธที่ 16 ตุลาคม 2562
นายกรัฐมนตรีกําชับทุกหน่วยงานหนุนพัฒนาเขตเศรษฐกิจ 3 ฝ่าย อินโดนีเซีย มาเลเซีย ไทย (IMT-GT) เร่งดําเนินการเชื่อมโยงด่านศุลกากร พร้อมร่วมมือด้านเกษตร ท่องเที่ยว และผลิตภัณฑ์ฮาลาล
นายกรัฐมนตรีกําชับทุกหน่วยงานหนุนพัฒนาเขตเศรษฐกิจ 3 ฝ่าย อินโดนีเซีย มาเลเซีย ไทย (IMT-GT) เร่งดําเนินการเชื่อมโยงด่านศุลกากร พร้อมร่วมมือด้านเกษตร ท่องเที่ยว และผลิตภัณฑ์ฮาลาล
วันนี้ (16 ต.ค. 62) นางสาวรัชดา ธนาดิเรก รองโฆษกประจําสํานักนายรัฐมนตรี เปิดเผยว่า ครม.รับทราบผลการประชุมระดับรัฐมนตรี ครั้งที่25 และการประชุมอื่นๆที่เกี่ยวข้อง กับแผนงานการพัฒนาเขตเศรษฐกิจสามฝ่าย อินโดนีเซีย - มาเลเซีย - ไทย (Indonesia - Malaysia - Thai Growth Triangle: IMT-GT) ที่จัดขึ้นระหว่างวันที่ 11-13 กันยายน ที่ผ่านมา ณ จ.กระบี่
ทั้งนี้นายกรัฐมนตรีได้กําชับให้หน่วยงานที่เกี่ยวข้องดําเนินการตามผลการประชุมดังกล่าวต่อไป และกลับมารายงานความก้าวหน้าเป็นระยะๆ เพื่อให้บรรลุเป้าหมายตามวิสัยทัศน์ IMT-GT ปี2579 ที่ให้ความสําคัญต่อการเชื่อมโยงการพัฒนาเศรษฐกิจและสังคม รวมถึงการพัฒนานวัตกรรม เพื่อลดความเหลื่อมล้ําและนําไปสู่การพัฒนาอย่างยั่งยืน
ซึ่งผลการประชุมที่สําคัญมีอยู่หลายประเด็นด้วยกัน กล่าวคือ มีความก้าวหน้าในการขับเคลื่อนโครงการเชื่อมโยงทางกายภาพ โครงการที่แล้วเสร็จมี 9 โครงการ อาทิ การปรับปรุงด่านปาดังเบซาร์ อ.สะเดา จ.สงขลา และด่านศุลกากรวังประจัน อ.ควนโดน จ.สตูล อยู่ระหว่างดําเนินการมี 23 โครงการ อาทิ ด่านศุลกากรสะเดาแห่งใหม่ ท่าอากาศยานเบตงของไทย และมีการเร่งรัดจากฝ่ายไทย 1) การสร้างเส้นทางใหม่เชื่อมโยงด่านศุลกากรสะเดาแห่งใหม่และด่านศุลกากรบูกิตกายูฮิตัม 2) การก่อสร้างสะพานข้ามแม่น้ําโกลกแห่งใหม่ เชื่อมระหว่าง อ.ตากใบ - เมืองเปิงกาลันกุโบร์ และสะพานแห่งที่2 เชื่อมระหว่าง อ.สุไหงโกลก - เมืองรันเตาปันยัง เนื่องจากเป็นปัจจัยสําคัญต่อการพัฒนาในระเบียงเศรษฐกิจที่6 เชื่อมโยงพื้นที่ ปัตตานี - ยะลา - นราธิวาส - เประ - กลันตัน - สุมาตราใต้
นอกจากการขับเคลื่อนโครงการเชื่อมโยงทางกายภาพแล้ว ทั้งสามประเทศยังจะมีความร่วมมือต่อกันใน 3 ด้านหลัก คือ 1) การเกษตรและอุตสาหกรรมการเกษตร ที่มุ่งเน้นการพัฒนาที่เป็นมิตรกับสิ่งแวดล้อมและการใช้เทคโนโลยีที่เหมาะสม การผลักดันความร่วมมือเรื่องเมืองยางพารา การพัฒนาเครือข่ายนักวิชาการปาล์มน้ํามัน 2) การท่องเที่ยว ที่จะมีการพัฒนากลยุทธ์การตลาดร่วมกัน อาทิ เส้นทางท่องเที่ยวอุทยานธรณีโลก ระหว่างสะตูล - ลังกาวี เส้นทางวัฒนธรรมเพอรานากัน (วัฒนธรรมแบบผสมผสานจีน-มลายู ในมะละกา หมู่เกาะชวา และภูเก็ต) เส้นทางเดินเรือเจิ้งเหอ และ 3) ผลิตภัณฑ์และบริการฮาลาล ซึ่งได้ตกลงร่วมกันในการยอมรับมาตรฐานฮาลาลของแต่ละประเทศ การพัฒนาร่วมกันด้านต่างๆในอุตสาหกรรมฮาลาล
ความร่วมมือของอนุภูมิภาค IMT-GT นี้ ยังได้ครอบคลุมถึงการพัฒนาอย่างยั่งยืน โดยจะมีการจัดทําแผนปฏิบัติการด้านการรักษาสุขอนามัยทางมหาสมุทร และการพัฒนาภาคมหาสมุทรที่ยั่งยืน (Healthy Ocean and Sustainable Blue Economies) ซึ่งสามารถดําเนินการโดยเริ่มจากการพัฒนาเมืองสีเขียวเพื่อลดขยะจากพลาสติก น้ําเสีย และของเสียลงสู่มหาสมุทร และมีกิจกรรมบริเวณท่าเรื่อและการท่องเที่ยวทางทะเลและการทําการประมงทะเลที่สะอาด
...............
รัฐบาลไทย-ข่าวทำเนียบรัฐบาล-รมว.ทส. ลงพื้นที่เชียงราย ติดตามการดำเนินงาน คทช.
วันจันทร์ที่ 29 ตุลาคม 2561
รมว.ทส. ลงพื้นที่เชียงราย ติดตามการดําเนินงาน คทช.
รมว.ทส. ลงพื้นที่เชียงราย ติดตามการดําเนินงาน คทช.
รมว.ทส. ลงพื้นที่เชียงราย ติดตามการดําเนินงาน คทช.
เมื่อวันที่ (26 ตุลาคม 61) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุมติดตามการดําเนินงานจังหวัดเชียงราย และการดําเนินงาน คทช. อําเภอ จังหวัดเชียงราย ณ ที่ว่าการอําเภอแม่สรวย จังหวัดเชียงราย ในการนี้ รมว.ทส. ได้มอบแนวทางการดําเนินงานโดยให้เจ้าหน้าที่ เตรียมความพร้อมเพื่อนําไปสู่ความสําเร็จในปฏิบัติการ คทช. 7 ด้าน ประกอบด้วย
1. กฎหมายพร้อม (กฎหมาย กติกา หลักเกณฑ์)
2. เจ้าหน้าที่พร้อม
3. ประชาชนพร้อม
4. ที่ดินพร้อม
5. ทุนพร้อม
6. การตลาดพร้อม
7. องค์ความรู้และเทคโนโลยีพร้อม
โอกาสนี้ รมว.ทส. ได้รับทราบรายงานความก้าวหน้า พร้อมทั้งปฏิทินการทํางานในแต่ละขั้นตอน (Gantt chart) สําหรับการปฏิบัติการ คทช. ตลอดจนปัญหาและอุปสรรคในการทํางาน โดยได้เน้นย้ําให้ทุกหน่วยงานร่วมมือกันปฏิบัติงานโดยมีจุดมุ่งหมายคือความสุขของพี่น้องประชาชน
ในช่วงบ่ายวันเดียวกัน เวลา 14.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะ ได้เดินทางไปยังศูนย์ประสานงาน ชมรมกํานัน ผู้ใหญ่บ้าน ตําบลป่าแดด อําเภอแม่สรวย เพื่อติดตามผลการจัดที่ดินทํากินให้ชุมชนบ้านใหม่เจริญ หมู่ 14 ตําบลป่าแดด อําเภอแม่สรวย พร้อมทั้งพบปะพี่น้องประชาชนเพื่ออธิบายกติกาการจัดที่ดินทํากินให้ชุมชนตามแนวทางของ คทช. และการทํางานโดยชุดปฏิบัติการ คทช. อําเภอ ตลอดจนทําความเข้าใจให้ประชาชนสร้างมูลค่าเพิ่มจากการทํากินในที่ดินที่รัฐให้สิทธิ โดยต้องไม่มีการซื้อขายเปลี่ยนมือ เนื่องจากที่ดินนั้นยังเป็นของรัฐ
รัฐบาลไทย-ข่าวทำเนียบรัฐบาล-โครงงานนักเรียน
วันพฤหัสบดีที่ 22 สิงหาคม 2562
โครงงานนักเรียน
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานในพิธีเปิดการนําเสนอโครงงานนักเรียน ครั้งที่ 9
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานในพิธีเปิดการนําเสนอโครงงานนักเรียน ครั้งที่ 9 ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม เครือข่ายภาคกลางตอนบน โดยมีผู้บริหารกระทรวงศึกษาธิการ ผู้บริหารโรงเรียนในเครือข่าย ครู บุคลากรทางการศึกษา และนักเรียน กว่า 2,000 คน เข้าร่วมงานเมื่อเร็ว ๆ นี้ ณ โรงเรียนสตรีนนทบุรี
ดร.ชเนตตรี วัจนะรัตน์ ผู้อํานวยการโรงเรียนสตรีนนทบุรี กล่าวรายงานว่า การนําเสนอโครงงานนักเรียนห้องเรียนพิเศษวิทยาศาสตร์คณิตศาสตร์ เทคโนโลยีและสิ่งแวดล้อม เครือข่ายภาคกลางตอนบน ครั้งที่ 9 มีวัตถุประสงค์เพื่อให้นักเรียนโครงการห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม มีเวทีในการนําเสนอโครงงาน และเผยแพร่ผลงานตามแนวทางการจัดการเรียนการสอนที่เน้น “โครงงาน” ซึ่งจะทําให้เกิดการแลกเปลี่ยน เรียนรู้ และสร้างสัมพันธ์ที่ดีต่อกันของโรงเรียนในเครือข่าย โดยการจัดงานในครั้งนี้ มีคณะครูและนักเรียนระดับมัธยมศึกษาร่วมนําเสนอผลงาน จาก 29 โรงเรียนใน 10 จังหวัดภาคกลางตอนบน ได้แก่ ชัยนาท สิงห์บุรี ลพบุรี สระบุรี อุทัยธานี อ่างทอง อยุธยา ปทุมธานี นนทบุรี และกรุงเทพฯ
นายพีระ รัตนวิจิตร รองเลขาธิการคณะกรรมการการศึกษาขั้นพื้นฐาน กล่าวว่า โครงการห้องเรียนพิเศษฯ เริ่มดําเนินการตั้งแต่ปี 2550 โดยมีโรงเรียนเข้าร่วมโครงการรวม 107 แห่ง จนกระทั่งในปีการศึกษา 2560 มีโรงเรียนเข้าร่วมโครงการเพิ่มเติมเป็น 220 แห่ง ซึ่งจํานวนนี้รวมโรงเรียนจุฬาภรณราชวิทยาลัย 12 แห่ง ที่เป็นโรงเรียนวิทยาศาสตร์ภูมิภาคอยู่แล้ว โดยการพัฒนาห้องเรียนพิเศษฯ อยู่ภายใต้การบริหารจัดการของ 9 เครือข่ายตามเขตภูมิศาสตร์ของประเทศ และมีตัวชี้วัดเป็นเป้าหมายการดําเนินงาน คือ ร้อยละของนักเรียนที่มีความสามรถพิเศษด้านวิทยาศาสตร์และคณิตศาสตร์ทุกคน ได้รับการพัฒนาศักยภาพตามมาตรฐานสากล รวมทั้งศึกษาต่อระดับอุดมศึกษาทางด้านวิทยาศาสตร์ ต่อไป
รมช.ศึกษาธิการ กล่าวชื่นชมคณะผู้จัดงาน คณะกรรมการ และผู้ร่วมงาน ที่ทําให้การจัดกิจกรรมสําเร็จลุล่วงบรรลุตามวัตถุประสงค์ของโครงการ นํามาสู่การสร้างเวทีและโอกาสในการนําเสนอผลงานของนักเรียน เพื่อให้นักเรียนได้แลกเปลี่ยนเรียนรู้ซึ่งกันและกัน สอดคล้องกับนโยบายการปฏิรูปการศึกษาในศตวรรษที่ 21 ของคณะกรรมการการศึกษาขั้นพื้นฐาน “มุ่งเน้นให้ผู้เรียนมีทักษะ กระบวนการคิดอย่างเป็นระบบ มีวิจารณญาณ สามารถไตร่ตรอง วิเคราะห์ ริเริ่มสร้างสรรค์ แก้ปัญหา และกล้าตัดสินใจ”
ซึ่งผลงานโครงงานที่นําเสนอในกิจกรรมครั้งนี้ เป็นหัวใจอันสําคัญในการส่งเสริมการพัฒนาประเทศให้มีความทัดเทียมกับอารยประเทศ โดยขอเพิ่มเติมการนําเสนอโครงงานที่เน้นด้านการอนุรักษ์และรักษาสิ่งแวดล้อม อาทิ การงดใช้วัสดุที่ทําจากพลาสติก เป็นต้น เพื่อเป็นการรณรงค์การรักษาสิ่งแวดล้อม ที่ถือเป็นปัญหาระดับชาติอยู่ในปัจจุบันนี้ ขอให้ช่วยกันส่งเสริมให้เด็กและเยาวชน เกิดจิตสํานึกรักษ์สิ่งแวดล้อม พร้อมคิดค้นและสร้างสรรค์นวัตกรรมที่ช่วยอนุรักษ์สิ่งแวดล้อมมากขึ้น เพื่อพัฒนาทักษะและศักยภาพของกําลังคนอย่างรอบด้านตามแผนยุทธศาสตร์ชาติ ระยะ 20 ปี และมีความทันสมัยใส่ใจสิ่งแวดล้อมในฐานะพลโลกด้วย
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-วันผู้สูงอายุแห่งชาติ 13 เมษายน
วันพฤหัสบดีที่ 20 เมษายน 2560
วันผู้สูงอายุแห่งชาติ 13 เมษายน
รัฐบาลส่งความปรารถนาดีถึงผู้สูงอายุ เนื่องในวันผู้สูงอายุแห่งชาติ พร้อมเร่งวางรากฐานเพื่อสร้างคุณภาพชีวิตที่ดีแก่ผู้สูงอายุ
ต่อจากนี้ไป ขอเชิญรับฟังไทยคู่ฟ้า ครับ
เนื่องในโอกาสวันผู้สูงอายุแห่งชาติ 13 เมษายน พลเอก ประยุทธ์ จันทร์โอชา นายกรัฐมนตรีขอส่งความปรารถนาดีไปยังผู้สูงอายุทุกท่าน โดยรัฐบาลต้องการสร้างความมั่นคงให้ผู้สูงอายุมีความสุข มีการกําหนดนโยบายเร่งด่วนที่สําคัญ เช่น พัฒนาที่อยู่อาศัยสําหรับผู้สูงอายุ โดยการปรับปรุงสภาพแวดล้อมให้สามารถรองรับผู้สูงอายุที่ได้อย่างเหมาะสม รวมถึงสร้างและขยายระบบการดูแลผู้สูงอายุทางสังคม ยกระดับขีดความสามารถของหน่วยงานในพื้นที่ให้เป็นศูนย์เรียนรู้สําหรับผู้สูงอายุ และพัฒนาคุณภาพชีวิตผู้สูงอายุอย่างมีคุณภาพ ทั้งนี้ รัฐบาลจะผลักดันให้สังคมไทยเป็นสังคมแห่งความสุข ประชาชนตระหนักถึงคุณค่าของผู้สูงอายุ ส่งเสริมให้ผู้สูงอายุได้มีส่วนร่วมในการทําประโยชน์ต่อส่วนรวมและเป็นพลังขับเคลื่อนเพื่อพัฒนาสังคม ดังคํากล่าวที่ว่าผู้สูงวัยเป็นหลักชัยของสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ เป็นประธานการประชุมคณะกรรมการส่งเสริมการดำเนินงานการพัฒนาประสิทธิภาพองค์กร กลุ่มที่ 1 ติดตามความก้าวหน้าการปฏิบัติตามนโยบายของ อก.
วันจันทร์ที่ 22 กรกฎาคม 2562
หัวหน้าผู้ตรวจราชการ ก.อุตฯ เป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1 ติดตามความก้าวหน้าการปฏิบัติตามนโยบายของ อก.
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม เป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1 เพื่อติดตามความก้าวหน้าการปฏิบัติตามนโยบายของกระทรวงอุตสาหกรรม
วันที่ 19 กรกฎาคม 2562 เวลา 14.00 น. นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม เป็นประธานการประชุมคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1 เพื่อติดตามความก้าวหน้าการปฏิบัติตามนโยบายของกระทรวงอุตสาหกรรม ได้แก่ การเบิกจ่ายงบประมาณ การกํากับดูแลโรงงานที่มีปัญหาข้อร้องเรียน และรับฟังปัญหาอุปสรรคในการดําเนินงาน พร้อมกันนี้หัวหน้าผู้ตรวจราชการกระทรวงอุตสาหกรรมได้ในคําแนะนําเพื่อให้การดําเนินงานสามารถลุล่วงตามเป้าหมายที่ตั้งไว้อย่างมีประสิทธิภาพ โดยมีเจ้าหน้าที่อุตสาหกรรมจังหวัดและเจ้าหน้าที่ที่เกี่ยวข้องเข้าร่วมประชุม ณ ห้องประชุม C-7 อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี จ.นนทบุรี
รัฐบาลไทย-ข่าวทำเนียบรัฐบาล-อธิบดีกรมบังคับคดี เข้าร่วมประชุมเพื่อพิจารณาร่างปฏิญญาเซี่ยงไฮ้ว่าด้วยการประชุมการบังคับคดีโลก (Shanghai Declaration of the World Enforcement Conference) ณ นครเซี่ยงไฮ้ สาธารณรัฐป
วันอังคารที่ 22 มกราคม 2562
อธิบดีกรมบังคับคดี เข้าร่วมประชุมเพื่อพิจารณาร่างปฏิญญาเซี่ยงไฮ้ว่าด้วยการประชุมการบังคับคดีโลก (Shanghai Declaration of the World Enforcement Conference) ณ นครเซี่ยงไฮ้ สาธารณรัฐป
อธิบดีกรมบังคับคดี เข้าร่วมประชุมเพื่อพิจารณาร่างปฏิญญาเซี่ยงไฮ้ว่าด้วยการประชุมการบังคับคดีโลก (Shanghai Declaration of the World Enforcement Conference) ณ นครเซี่ยงไฮ้ สาธารณรัฐประชาชนจีน
เมื่อวันที่ ๒๑ มกราคม ๒๕๖๒นางสาวรื่นวดี สุวรรณมงคล อธิบดีกรมบังคับคดี ได้เข้าร่วมประชุมร่วมกับผู้แทนจากประเทศต่างๆ เพื่อพิจารณาร่างปฏิญญาเซี่ยงไฮ้ว่าด้วยการประชุมการบังคับคดีโลก (Shanghai Declaration of the World Enforcement Conference) โดยมี Mr.Qion Xiaochen รักษาการอธิบดีกรมการต่างประเทศ ศาลฎีกา สาธารณรัฐประชาชนจีน เป็นประธาน
โอกาสนี้ นางสาวรื่นวดี สุวรรณมงคล อธิบดีกรมบังคับคดี ได้เสนอต่อที่ประชุมให้เพิ่มข้อความว่า ภายใต้กฎหมายภายในของแต่ละประเทศ (subject to domestic laws) ซึ่งที่ประชุมเห็นชอบต่อข้อเสนอดังกล่าว ร่างปฏิญญาที่ได้มีการพิจารณาดังกล่าวจะเสนอต่อที่ประชุมเพื่อพิจารณาในวันที่ ๒๒ มกราคม ๒๕๖๒ ต่อไป
รัฐบาลไทย-ข่าวทำเนียบรัฐบาล-ธพว.เตือนเอสเอ็มอีห้ามหลงเชื่อผู้แอบอ้างช่วยกู้ผ่านฉลุยแลกค่านายหน้า ประกาศพร้อมดำเนินคดีเอาผิดอย่างเด็ดขาด
วันจันทร์ที่ 3 ธันวาคม 2561
ธพว.เตือนเอสเอ็มอีห้ามหลงเชื่อผู้แอบอ้างช่วยกู้ผ่านฉลุยแลกค่านายหน้า ประกาศพร้อมดําเนินคดีเอาผิดอย่างเด็ดขาด
ธพว.เตือนภัยผู้ประกอบการเอสเอ็มอีทั่วประเทศ ห้ามหลงเชื่อบุคคลแอบอ้างเป็นตัวแทนอํานวยความสะดวกอนุมัติสินเชื่อผ่านฉลุย แลกผลตอบแทนค่านายหน้า ยันไม่มีการให้สิทธิ์ผู้ใดเป็นตัวแทน และไม่มีการเรียกเก็บค่าใช้จ่ายพิเศษใดๆ ทั้งสิ้น
ธพว.เตือนภัยผู้ประกอบการเอสเอ็มอีทั่วประเทศ ห้ามหลงเชื่อบุคคลแอบอ้างเป็นตัวแทนอํานวยความสะดวกอนุมัติสินเชื่อผ่านฉลุย แลกผลตอบแทนค่านายหน้า ยันไม่มีการให้สิทธิ์ผู้ใดเป็นตัวแทน และไม่มีการเรียกเก็บค่าใช้จ่ายพิเศษใดๆ ทั้งสิ้น ลั่นพร้อมดําเนินคดีผู้กระทําการแอบอ้างและบุคคลที่เกี่ยวข้องอย่างเด็ดขาด
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank กล่าวว่า จากที่ ธพว.ได้ส่งหน่วยบริการเคลื่อนที่ “รถม้าเติมทุน ส่งเสริม SMEsไทย ฉับไว ไปถึงถิ่น” ลงพื้นที่ไปให้บริการสินเชื่อดอกเบี้ยถูกเริ่มต้นเพียง 1% ต่อปี แก่ผู้ประกอบการเอสเอ็มอีทั่วประเทศ ซึ่งได้รับความสนใจจากผู้ประกอบการจะเข้าใช้บริการอย่างสูง ทําให้เวลานี้ ในหลายพื้นที่เกิดกรณีมีบุคคลแอบอ้างเป็นนายหน้าของธนาคาร สามารถช่วยอํานวยความสะดวกให้ได้รับสินเชื่อแน่นอน โดยแลกกับการขอรับค่าตอบแทนในรูปแบบค่านายหน้า หรือค่าอํานวยความสะดวกในการดําเนินการ
ทั้งนี้ ธนาคารขอเตือนไปยังผู้ประกอบการเอสเอ็มอีทุกท่าน กรุณาอย่าหลงเชื่อการแอบอ้างของบุคคลที่มีพฤติกรรมข้างต้น และธนาคารขอยืนยันว่า ธนาคารไม่มีการให้สิทธิ์แก่บุคคลใดทําหน้าที่เป็นตัวแทนหรือนายหน้าทั้งสิ้น โดยการพิจารณาสินเชื่อต่างๆ เป็นไปอย่างโปร่งใสตามหลักเกณฑ์ของธนาคาร อีกทั้ง ธนาคารไม่มีการเรียกเก็บค่าใช้จ่ายใดๆ นอกเหนือจากค่าธรรมเนียมและค่าวิเคราะห์ตามระเบียบธนาคารเท่านั้น
และหากผู้ประกอบการท่านใด พบเจอบุคคลที่มีพฤติกรรมแอบอ้างเป็นตัวแทนเพื่อเรียกรับผลประโยชน์ หรือแม้แต่พนักงานของธนาคาร เข้าไปมีส่วนร่วม หรือเกี่ยวข้อง รวมถึง รู้เห็นในการกระทําดังกล่าวแล้วนิ่งเฉย ขอให้ผู้ประกอบการแจ้งข้อมูล เบาะแสมาได้ที่ Call Center 1357 เพื่อที่ธนาคารจะดําเนินการทางกฎหมายอย่างเด็ดขาดกับบุคคลที่มีพฤติกรรม การกระทํา ดังกล่าว รวมถึง หากตรวจสอบข้อเท็จจริงได้ว่า พนักงานของธนาคารเข้าไปมีส่วนร่วม รู้เห็น เกี่ยวข้องจริง ธนาคารจะลงโทษทางวินัยสถานหนักทันที
รัฐบาลไทย-ข่าวทำเนียบรัฐบาล-สพฐ. ประชุมทางไกลชี้แจงแนวทางวันสอบคัดเลือกนักเรียน ปี 63 [กระทรวงศึกษาธิการ]
วันพุธที่ 22 เมษายน 2563
สพฐ. ประชุมทางไกลชี้แจงแนวทางวันสอบคัดเลือกนักเรียน ปี 63 [กระทรวงศึกษาธิการ]
สพฐ. ประชุมทางไกลชี้แจงแนวทางวันสอบคัดเลือกนักเรียน ปี 63
วันที่ 21 เมษายน 2563 เวลา 13.30 น. นายอํานาจ วิชยานุวัติ เลขาธิการคณะกรรมการการศึกษาขั้นพื้นฐาน (เลขาธิการ กพฐ.) เป็นประธานในการประชุมทางไกลผ่านระบบวิดีโอคอนเฟอเรนซ์ (Video Conference) ในประเด็นการดําเนินงานวันสอบคัดเลือกนักเรียนเข้าเรียนชั้น ม.1 และ ม.4 ปีการศึกษา 2563 โดยมีนายสนิท แย้มเกษร รองเลขาธิการ กพฐ. นายกวินทร์เกียรติ นนธ์พละ รองเลขาธิการ กพฐ. พร้อมด้วยผู้อํานวยการสํานักงานเขตพื้นที่การศึกษา และผู้อํานวยการสถานศึกษาทั่วประเทศ เข้าร่วมประชุม ณ ห้องประชุม สพฐ. 1 อาคาร สพฐ. 4 ชั้น 2 กระทรวงศึกษาธิการ
นายอํานาจ วิชยานุวัติ เลขาธิการ กพฐ. เปิดเผยว่า สําหรับกําหนดการรับสมัครนักเรียน ปีการศึกษา 2563 จะเปิดรับสมัครในวันที่ 3-12 พฤษภาคม 2563 จากนั้นหากสถานการณ์ไม่มีอะไรเปลี่ยนแปลง จะจัดสอบคัดเลือกนักเรียนชั้น ม.1 ในวันที่ 30 พฤษภาคม 2563 และชั้น ม.4 ในวันที่ 31 พฤษภาคม 2563 ประกาศผลชั้นม.1 วันที่ 3 มิถุนายน 2563 และชั้นม.4 วันที่ 4 มิถุนายน 2563 และให้นักเรียนรายงานตัว ชั้นม.1 ในวันที่ 6-8 มิถุนายน 2563 และชั้นม.4 ในวันที่ 9-11 มิถุนายน 2563 ซึ่งอาจมีความยืดหยุ่นได้ แต่ต้องไม่เกินวันที่ 15 มิถุนายน 2563 โดยหากโรงเรียนใดที่มีนักเรียนมาสมัครเกินกว่าแผนการรับนักเรียนที่กําหนดไว้ ให้ทางสํานักงานคณะกรรมการการศึกษาขั้นพื้นฐาน สํานักงานเขตพื้นที่การศึกษาและโรงเรียน ร่วมกันกําหนดแนวทางในการคัดเลือกหรือสอบคัดเลือกสําหรับนักเรียนกลุ่มทั่วไปและวิธีการจับฉลากสําหรับนักเรียนในเขตพื้นที่บริการ โดยทุกโรงเรียนจะต้องดําเนินการมอบตัวให้แล้วเสร็จภายในวันที่ 15 มิถุนายน 2563 เพื่อให้หลังจากนั้นเด็กที่สอบไม่ได้ต้องมีที่เรียนจึงต้องมีการเตรียมการอีก 15 วัน เพื่อให้ทันกําหนดการเปิดภาคเรียนที่ 1 ในวันที่ 1 กรกฎาคม 2563 ทั้งนี้ จะมีการทําหนังสือแจ้งอย่างเป็นทางการอีกครั้งภายในวันที่ 5 พฤษภาคมนี้
สําหรับวิธีการสอบคัดเลือกเข้าศึกษาของ สพฐ. จะใช้วิธีการสอบคัดเลือกโดยการจัดสอบ 100% ไม่มีการสอบทางออนไลน์เพื่อป้องกันปัญหาการทุจริตที่จะเกิดขึ้น และจัดสอบให้แล้วเสร็จภายในครึ่งวัน (9.00-12.00 น.) ส่วนการจัดห้องสอบและอาคารสถานที่ ในกรณีที่จัดสอบโดยใช้ห้องเรียน ให้จัดสอบไม่เกินห้องละ 20 คน และห่างกันอย่างน้อย 1.5 เมตร และในกรณีที่จัดสอบโดยใช้อาคารอเนกประสงค์ให้ใช้วิธี Social Distancing เตรียมการจัดสถานที่ภายใต้แนวปฏิบัติการของกรมควบคุมโรค โดยให้นักเรียนทุกคนที่เข้าสอบสวมหน้ากากอนามัย มีมาตรการควบคุมก่อนเข้าห้องสอบ รวมถึงจัดให้มีห้องเพื่อให้นักเรียนรอก่อนเข้าสอบ และมีการเตรียมห้องไว้สําหรับนักเรียนที่เดินทางมาสอบยังสนามสอบหลักไม่ได้ด้วย ทั้งนี้ นอกจากมาตรการการจัดห้องสอบแล้ว
ให้กําหนดแผนผังอาคารสอบแบ่งตามกลุ่มสาระวิชาอย่างชัดเจนและแจ้งให้ผู้ปกครองทราบก่อนวันสอบคัดเลือก เและขอความร่วมมือผู้ปกครองมาส่งและมารับนักเรียนตามกําหนดโดยไม่พักคอย หากจําเป็นต้องพักคอย ต้องมีการคัดกรองและพักคอยในจุดที่โรงเรียนจัดไว้ให้ รวมถึงเมื่อเสร็จสิ้นการสอบแล้ว อนุญาตให้นักเรียนออกจากห้องสอบทีละห้องพร้อมกับเว้นระยะห่างระหว่างการเดิน เพื่อให้เป็นไปตามนโยบายการเว้นระยะห่างภายใต้สถานการณ์โรคโควิด-19 นั่นเอง
รัฐบาลไทย-ข่าวทำเนียบรัฐบาล-เร่งสร้างความปลอดภัยทางถนน
วันศุกร์ที่ 10 กรกฎาคม 2563
เร่งสร้างความปลอดภัยทางถนน
สรุปการตอบกระทู้ถามในการประชุมวุฒิสภา วันจันทร์ที่ ๒๓ ธันวาคม ๒๕๖๒
๑. กระทู้ถามเป็นหนังสือ จํานวน ๒ กระทู้ ดังนี้
กระทู้ถามเป็นหนังสือ ลําดับที่ ๑
เรื่อง  เร่งสร้างความปลอดภัยทางถนน
ผู้ตั้งกระทู้ถาม นายสุรเดช จิรัฐิติเจริญ สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีช่วยว่าการกระทรวงมหาดไทย (นายนิพนธ์ บุญญามณี)
ผู้ถาม : นายสุรเดช จิรัฐิติเจริญ สมาชิกวุฒิสภา ถามกระทู้โดยสรุปดังนี้
ด้วยข้อมูลจากองค์การอนามัยโลกพบว่าประเทศไทยมีผู้เสียชีวิตจากอุบัติเหตุ ในเทศกาลสงกรานต์หรือเทศกาล ปีใหม่ ๗ วันอันตราย โดยเฉลี่ยเทศกาลละ ๔๐๐ ถึง ๕๐๐ คน ทั้งที่ทุกรัฐบาลที่ผ่านมามีมาตรการป้องกันอันตราย จากอุบัติเหตุในช่วง ๗ วันอันตรายมากว่า ๑๐ ปี แต่สถิติอุบัติเหตุไม่ได้ลดลงมากนัก แม้ในช่วงหลังค่าเฉลี่ยของผู้เสียชีวิต มีแนวโน้มจะลดลง แต่ถ้าเทียบกับนานาประเทศแล้วสถิติผู้เสียชีวิตในประเทศไทยจากอุบัติเหตุยังสูงเป็นอันดับต้น ๆ ของโลก โดยมีผู้เสียชีวิตจากอุบัติเหตุ ๒๐,๐๐๐ กว่าคนต่อปีหรือเฉลี่ยวันละ ๕๐ คน ซึ่งส่วนใหญ่ผู้เสียชีวิตเป็นเยาวชน หากคํานวณความสูญเสียมีมูลค่ามากกว่า ๕ แสนล้านบาท จึงขอถามว่าเพื่อให้เร่งสร้าง ความปลอดภัยบนท้องถนนและ ลดการเสียชีวิตและทรัพย์สิน รัฐบาลจะมีมาตรการในด้านต่าง ๆ ดังต่อไปนี้อย่างไร ๑. การจํากัดความเร็ว ๒. ผู้นําด้าน ความปลอดภัยบนท้องถนน ๓. การออกแบบและปรับปรุงโครงสร้างพื้นฐาน ๔. มาตรฐานความปลอดภัยของยานพาหนะ ๕. การบังคับใช้กฎหมายจราจร และ ๖. การรักษาชีวิตหลังเกิดการชน
ผู้ตอบ : รัฐมนตรีช่วยว่าการกระทรวงมหาดไทย (นายนิพนธ์ บุญญามณี) ตอบชี้แจงกระทู้โดยสรุปดังนี้
นายนิพนธ์ บุญญามณี รัฐมนตรีช่วยว่าการกระทรวงมหาดไทย ได้รับมอบหมายให้ตอบกระทู้ถาม ได้ตอบชี้แจงว่า แนวทางการแก้ไขปัญหาดังกล่าว อาศัยระเบียบสํานักนายกรัฐมนตรีว่าด้วยการแก้ไขอุบัติเหตุบนท้องถนน พ.ศ. ๒๕๕๔ และใช้กลไกของศูนย์อํานวยการความปลอดภัยทางถนน โดยมีรัฐมนตรีว่าการกระทรวงมหาดไทย เป็นประธาน มีศูนย์อํานวยการความปลอดภัย ทางถนนจังหวัด ศูนย์อํานวยการความปลอดภัยทางถนนอําเภอเป็นกลไกขับเคลื่อน และยังมีศูนย์อํานวยการความปลอดภัยทางถนนของท้องถิ่นด้วย โดยให้ความสําคัญกับท้องถิ่นในการแก้ไขความปลอดภัยบนท้องถนน เนื่องจากถนนในประเทศไทยกว่าร้อยละ ๗๘ อยู่ในความดูแลขององค์กรปกครองส่วนท้องถิ่น และอุบัติเหตุ ความสูญเสียส่วนใหญ่ในถนนก็อยู่ในความดูแลขององค์กรปกครองส่วนท้องถิ่น ทั้งนี้ นําไปสู่การแก้ไขกฎหมายให้องค์กรปกครองส่วนท้องถิ่นมีอํานาจในการสนับสนุนและอํานวยการจราจร ดูแลความปลอดภัยบนท้องถนน รวมถึงการสร้างวินัยให้กับคนในชุมชน มีการอบรมให้ความรู้แก่ประชาชนในองค์การบริหารส่วนตําบล องค์การบริหารส่วนจังหวัด รวมถึงโรงเรียนต่าง ๆ เกี่ยวกับความปลอดภัยบนท้องถนน ในส่วนการทํางานเชิงรุกคือ การออกแบบถนนของกรมทางหลวง หรือกรมทางหลวงชนบท หรือท้องถิ่นก็ดี ต้องคํานึงถึงความปลอดภัยมากกว่าเพียงต้องการมีถนนใช้เท่านั้น รวมถึงมาตรฐานความปลอดภัยของยานพาหนะ กรมการขนส่งทางบกได้คํานึงถึงความปลอดภัยโดยได้ตรวจสอบยานพาหนะเป็นประจําทุกปี และตรวจสอบความปลอดภัยของผู้ขับขี่รถยนต์สาธารณะ ส่วนการตัดแต้มผู้ขับขี่รถยนต์ที่กระทําการผิดกฎหมาย หน่วยงานที่เกี่ยวข้องได้ดําเนินการใกล้แล้วเสร็จ และจะเร่งสร้างความเข้าใจกับประชาชนพร้อมกับการดําเนินการบังคับใช้กฎหมายจราจรสร้างจิตสํานึกให้ผู้คนมีวินัยการจราจรต่อไป
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)